ઘણીવાર એવું બનતું હોય છે કે, જે દિવસે બહુ ગરમી પડતી હોય તે જ દિવસે કારનું એસી બરાબર કામ ન કરે. ખાસ કરીને ઉનાળમાં જ્યારે એસીની સૌથી વધારે જરૂર હોય ત્યારે જ કારનું એસી જોઇએ એટલી ઠંડક ના આપે. ત્યારે બરાબર ગુસ્સો આવે. કારની મેન્યૂફ્રેક્ચરિંગ કંપનીઓ તો ક્લેમ કરતી હોય છે, તેઓ કારના એસી માટે ઓટોમેટિક એસી અને ક્લાઇમેટ કંટ્રોલ જેવી બેસ્ટ ટેક્નોલોજીનો ઉપયોગ કરે છે અને આ વાત સાચી પણ છે. ઘણીવાર એવું પણ બને છે કે, આપણે જ એ બેસ્ટ ટેક્નોલોજીનો યોગ્ય ઉપયોગ ન કરતા હોઇએ; તો ઘણીવાર એવું પણ બને કે જ્યારે જરૂર હોય ત્યારે જ એ ફિચર બરાબર કામ ન આપે!